Nova tehnologija za bezbednost vozača
U SAD je 2008. gotovo 6 hiljada ljudi poginulo, a više od pola miliona povređeno u nesrećama koje je izazvao gubitak pažnje vozača
Uznemiren brojem žrtava izazvanih slanjem poruka i razgovorom preko telefona u toku vožnje, programer Vejn Irving razvio je aplikaciju za mobilne telefone koja to sprečava. Dodatni motiv bila je njegova ćerka koja je vozač početnik i zagriženi korisnik mobilnog telefona. Njegova aplikacija, zvana "SMS riplajer" omogućava programiranje pametnog mobilnog telefona da, tokom vožnje, na primljenu telefonsku ili tekstualnu poruku uzvraća porukom da je vlasnik u vožnji i da ne može da odgovori. ", kaže Irving. Od aprila, kada je lansirana, više od 120 hiljada ljudi širom sveta iskopiralo je njegovu aplikaciju sa interneta. Irving kaže da je napisao aplikaciju jer sve više ljudi širom sveta potpuno prelazi na taj vid komunikacije. "", kaže Irving. Kamp vozilom dugim 12 metara Irving je iz Kalifornije krenuo u promotivnu vožnju preko Sjedinjenih Država i do sada prikupio više od 10 hiljada potpisa podrške. Nedavno je stigao i u Vašington, radi učešća u Nacionalnom samitu o ometanju pažnje u vožnji. Njegova aplikacija samo je jedan od programa razvijenih u cilju smanjenja broja saobraćajnih žrtava. Jedan takav program kompanija Ford ugrađuje u neka svoje automobile. Uz pomoć kompjutera u vozilu roditelji mogu da ograniče maksimalnu brzinu, dok se zvučni signal oglašava čim se ta brzina dostigne. Takođe je moguće ograničiti nivo glasnosti zvučnika u kolima, dok alarmni signal ne prestaje dok vozač ne veže sigurnosni pojas. Predstavnik Forda Brajan Beni, objašnjava: "", kaže Beni. Za kontrolu ponašanja tinejdžera u vožnji nije neophodna kupovina specijalno opremljenih vozila. Moguće je u postojeće vozilo ugraditi uređaj koji verbalnom porukom reaguje na prekoračenje brzine, agresivnu vožnju ili nevezivanje sigurnosnog pojasa. Ako mladi vozač nastavi po starom, uređaj obaveštava o tome roditelje telefonom, SMS porukom ili i-mejlom. Dok kompanije nastavljaju da razvijaju uređaje za pomoć mladim vozačima da voze bezbednije, državne i lokalne vlade u Americi sprovode svoje programe. Do sada, 30 država plus Vašington, zabranili su slanje tekst poruka za volanom, dok je u osam država korišćenje mobilnog telefona u vožnji dozvoljeno samo uz upotrebu uređaja koji oslobađa ruke vozača.